Kedves Kollégiumba jelentkező Hallgatók!

A Bagolyvár Kollégium a felvételi kiírás anyagaiban rögziti mindazokat a legfontosabb információkat, amelyeket szem előtt kell tartani majd a jelentkezés során.

A könyvtár projekt sorsáról még semmi hivatalosat nem tudunk, így a következőket célszerű tudni a felvételi beadásakor:

A felvett hallgatók a következők szerint nyernek elhelyezést:

1. Amennyiben nem lesz építkezés vagy az eredeti (kétütemű) szerint kerül megvalósításra, akkor minden felvett hallgató (kollégista) a kollégium épületében kerül elhelyezésre. (Azt tudni kell, hogy ez azzal jár, hogy a tanév során építkezési zajokat kell elviselni, s a kollégium vezetésének nem lesz joga, hogy felfügesszen munkálatokat, mert az hangos.)

2. Amennyiben az építkezés együtemű lesz, ott két megoldás fordulhat elő:

a) Bérelt helyeken kerülnek elhelyezésre a felvettek, ám az épület szerinti kategóriát kell megfizetni. Ez a magánkollégiumoknál általában III. de főképp IV. kategóriát jelent.

b) Nem sikerül kollégiumot bérelni, ebben az esetben a Kari vezetés-HÖK-DJB döntik el a pénzügyi támogatás formáját és mértékét.

Az idei, már a nyári felvételi eljárásnál is, kísérletképpen, az esélyegyenlőség biztosítása érdekében a 2020/21 tanév félévi eredményeivel fogunk számolni! Úgy gondoljuk, hogy ezzel az egész felvételi eljárás évfolyamtól függetlenül, igazságosabb lesz! Július 3-ra ígérik, hogy mindenkinek lesz lezárt eredménye, de ha pár napot késik, akkor a döntés időpontja is csúszhat pár napot!

A fenti intézkedéseket mind a HÖK-kel, mind a DJB-vel egyeztettük.

Természetesen minden információról időben adunk tájékoztatást.

Köszönjük a figyelmüket!

Budapest, 2021. május 13.

a Kollégium vezetése nevében:

 Bálint Imre sk.

 kollégiumvezető